Biblija (Tomislav Dretar)/Prvi popis plemena Levi


Prvi popis plemena Levi 

14 ALLAH reče Musi u pustinji Sinaj: 
15 » Napravi popis sinova Levijevih po porodicema i po zadrugama: ti ćeš popisati sve *levite muškog spola počevši od starosti od jedne mjeseca. « 
16 Mojsije ih popisa poslije zapovijedi ALLAHOVE, kao što je bio primio zapovijed.
17 Evo koji bijahu sinovi Levijevi: oni su se zvali Geršon, Ketah i Merari. 
18 Evo, po zadrugama, sinova Geršonovih: Livni i Šimej. 
19 Sinovi Ketahovi, po zadrugama: Amram, Jicehar, Hebron i Uziel. 
20 Sinovi Merarijevi, po zadrugama: Mahli i Muši. To bijahu zadruge levitske popisane po porodicema.
21 Potomci Geršonovi: zadruga Livnita i zadruga Šimeita; to bijahu zadruge Geršonita. 
22 Njihova brojnost  - računajući sve Geršonite muškog spola  počevši od starosti od jednog mjeseca - njihova brojka se penje na 7.500. 
23 Zadruge Geršonita taborovahu iz *boravišta, na zapadu. 
24 Glava porodice Geršonita bijaše Eliazaf, sin Laelov. 
25 Služba sinova Geršonovih u *šatoru susretanja imaše za predmet boravište i šator, njegov pokrov, zastor sa ulaza  u šator susretanja, 
26 zastore i zavjesu s ulaza  u *trijem koji okružuje boravište  i *oltar, kao i konope potrebne za sve radove  sklapanja. 
27 Potomci Ketahovi: zadruga Amramita, zadruga Jiceharita, zadruga Hebronita  i zadruga Uzielita; to bijahu zadruge Kehatita. 
28 Računajući sve Kehatite  muškog spola  počevši od starosti od jednog mjeseca, njih bijaše 8.600 dodijeljenih u službu *svetišta. 
29 Zadruge sinova Ketahovih taborovale su sa strane boravišta, na jugu. 
30 Glava porodice zadruga Kehatita  bijaše Elisafan, sin Uzielov. 
31 Njihova služba imaše za predmet: *kovčeg, stol, svijećnjak, oltare i pribore  svetišta  kojima se služi za vrijeme službe, kao i zavjesu i sve radove sklapanja. 
32 Vrhovni poglavar levita bijaše Eleazar, sin svećenika Haruna; on imaše na dužnosti sve ljude dodijeljene na službu u svetište. 
33 Potomci Merarijevi: zadruga Mahlita i zadruga Mušita; to bijahu zadruge Merarijeve. 
34 Njihov broj, računajući sve Merarite muškog spola  počevši od starosti od jednog mjeseca, dizao se na 6.200. 
35 Glava porodice zadruga Merarijevih  bijaše Suriel, sin Abihailov; oni taborovaše sa strane boravištu, na sjeveru. 
36 Služba doznačena sinovima Merarijevim imaše za predmet okvire boravišta, njegove poprečne grede, njihove stubove i njihove soklove, kao i  sve pribore i sve radove sklapanja; 
37 uz to, stubove koji okružuju trijem s njihovim soklovima, njihove šiljke i njihove konope. 
38 Oni koji taborovaše pred boravištem, istačno - tj. pred šatorom susretanja, na istoku - bijahu Mojsije, Harun i njegovi sinovi: oni obavljahu službu u svetištu u korist sinova Izrailovih. Profani koji bi se primakao bio bi usmrćen. 
39 Brojnost svih levita koje su Mojsije i Harun prebrojali po zadrugama po zapovijedi ALLAHOVOJ - svi leviti muškog spola počevši od jednog mjeseca starosti - bijaše 22..000.

Prvi popis plemena Levi